पाएं अपने शहर की ताज़ा ख़बरें और फ्री ई-पेपरडाउनलोड करें
उड़ासी से शराब और गांजा लाकर दुर्ग में खपाने का फिराक में घूम रहे तितुरडीह के गोकुल कुमार (38 वर्ष) को मोहन नगर पुलिस ने पकड़ा। उसके पास से करीब 3 किलो गांजा और 80 लीटर उड़ीसा की शराब जब्त की गई। शराब पाऊच में थी। आरोपी के विरुद्ध नारकोटिक्स व आबकारी एक्ट के तहत कार्रवाई की गई।
पुलिस ने बताया कि मुखबिर से खबर मिली कि एक युवक द्वारा द्वारा 15 रुपए कीमत के शराब के पाउच को 200 रुपए में बेचा जा रहा है। इसे लेकर वह लगातार स्टेशन व आसपास के क्षेत्र में सक्रिय है। वह दुर्ग-पुरी एक्सप्रेस ट्रेन से शुक्रवार की दोपहर ही उतरा है।
उसे रेलवे चालक परिचालक विश्राम गृह के पास ऑटो का इंतजार करते भी देखा गया था। इसके बाद पुलिस ने उसे पकड़ा। उसके पास से 30 हजार कीमत का 3 किलो गांजा जब्त किया गया। इसके साथ करीब 80 लीटर शराब भी जब्त की गई, जिसकी कीमत 22,250 रुपए आंकी गई है। तस्कर पहले भी उड़ीसा से मादक पदार्थ लाकर शहर में खपा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn